**НАРОДНО ЧИТАЛИЩЕ „ХРИСТО БОТЕВ - 1941 г.”**  5723 с. Васильово; ул. „Георги Димитров” № 167; общ. Тетевен; GSM 0895833681

e-mail: chitalishte\_vasiliovo@abv.bg

**О Т Ч Е Т**

**за дейността на НЧ „Христо Ботев – 1941 г.” и настоятелството**

**за отчетната 2023 г.**

Народните Читалища възникнали преди повече от столетие, като самостоятелни културно просветни организации, имат историческата задача за културното възпитание на Българския народ. В епохата на нашето възраждане те са били огнищата на просвета, в тях са се възпитавали безпределно предани в борбата за национално освобождение апостоли.

Никой в днешно време не би могъл да оспорва и отрича голямата роля, която читалищата са изиграли в епохата на Българското национално възраждане . Не може да се оспорва и дейността на читалищата след освобождението до наши дни, значението им за нашето обществено и културно развитие.

Със всеки изминал период се подобрява работата на читалищата като цяло, на практика започна реализацията на основните принципи и приоритети както следва:

- Последователно и настойчиво се търси баланс между специфичните цели и интереси на отделните звена в системата, обединени от общите социални ценности;

- Подобрява се координацията между звената в системата държавни, общински, неправителствени организации, творчески обединения и др.;

- Осъществява се открито, отворено за постоянно усъвършенстване управление на системата Култура чрез необходими, основни, навременни промени;

- Осигурява се откритост и прозрачност на действията във всички направления на дейност за обществеността като цяло;

- Издирват се и се разработват проекти за читалищата;

- Качествената промяна е налице в разработка, осигуряването и реализацията на празниците, честванията, съборите и други значими прояви в селата, общината и извън територията на общината където те съществуват.

НЧ „Христо Ботев – 1941 г.” играе важна роля в живота на жителите и подрастващото поколение на с. Васильово.

За по- точна оценка на извършеното през 2023 г. от НЧ „Христо Ботев – 1941 г.”, и определяне потенциалът и възможностите за бъдещото развитие на културата на територията на Васильово, Ви предлагам анализ на силните и слаби страни в дейността на читалището ни, на възможностите и бариерите, влияещи на това развитие:

**1.Направление „Култура”**

В положителна посока се измени и продължава да се изменя подхода в планирането, организацията и координацията в навременно подготвяне на календарния план на читалището за всяка календарна година. По възможност изпълнение на заплануваните мероприятия не само в нашия календарен план който е отворен, но включване и в мероприятията на територията на общината, а и в по-широк кръг извън територията на община Тетевен.

За 2023г. настоятелството на НЧ „Христо Ботев – 1941 г.” e провело 8 заседания, а проверителната комисия - 5 или общо 13 заседания за година.

За всяко мероприятие се вземаха решения относно участията на групите. Разглеждаха се въпроси относно работата на групите към читалището.

С години работата в читалището се разпределя между секретаря , членовете на настоятелството и самодейните колективи. Честите сбирки на самодейните колективи водеха до нови предложения и реализация на мероприятията.

Колективите са оборудвани със всичко.

В читалището през 2023 г. работеха 3 състава, а те са:

Детска певческа група, Смесена фолклорна група, Детски танцов състав, една група за сценични изяви и Кръжок „Сръчни ръце”.

**За отчетния период читалището има общо 36 мероприятия и участия. На територията на с. Васильово 24 , а извън населеното място 12 и те са както следва:**

**Мести изяви:**

05.01.2023 г. – Програма по- повод 175 години от рождението на патрона на читалището Христо Ботев. Кът със снимкови материали и произведения в библиотеката;

21.01.23 г.- Празнична програма по-повод Бабин ден – в салона на читалището

19.02.23 г.- Програма посветена на 150 год. от гибелта на Апостола на свободата Васил Левски. Кът със снимкови материали и произведения в библиотеката;

25.02.2023 г.- „Сирни заговезни„ Участие в празника на маската и сценичния костюм по домовете .

01.03.2023 г.- Празнична програма за 1 –ви март, Баба Марта и Деня на самодееца.

Посещение по домовете и закичване с мартеници изработени от децата в кръжока „ Сръчни ръце”, за здраве на всички жители и гости на с. Васильово;

Тържествено честване Деня на самодееца с програма ,която включва всички групи към читалището – в салона на читалището.

03.03. 2023 г.- Тържествено слово по повод Освобождението на България и кът със снимкови материали в библиотеката.

04.03.2023 г. – „Тодоровден” – Конни надтегляния и шествия . Поздрав за всички именници. В централната част на с. Васильово, местността „Осенете

08.03.2023 г.-„Скъпа моя мамо…” Празнична програма за Международния ден на жената. Децата от кръжока „ Сръчни ръце” подариха картички на всички жени присъстващи на мероприятието;

08.04.2023 г.- Лазаруване по домовете за здраве на стопаните.

09.04.2023 г. – „ Цветница „Освещавани на параклиса в махала

„ Киряшки дол„ с участието на –„ СФГ –Васильовска китка „ и „ДПГ – Васильовско бисерче „

От 10.04 - 20.04.2023 г. – Великденска изложба в салона на читалището;

01.05.2023 г.-„Традиционен Събор Васильово -2023” - Участие на Детска певческа група, Смесена фолклорна група и Танцов състав и гостуващи групи;

07.05.2023г.- Участие на „ СФГ-Васильовска китка „ и ДПГ- Васильовско бисерче „ в 11- ти  Национален фолклорен конкурс „ Заблеяло ми агънце„ 06-08 май 2023г. „край Петропавловския манастир.

27.05.2023 г.- Участие на „СФГ „ и „ДПГ„ в трети фолклорен събор „Песни и хора в Брестница – до пещерата „Съева дупка „

01.06.2023 г.- Празнична програма по – повод 1-ви юни ден на детето подаръци и почерпка на децата от с. Васильово;

02.06.2023 г.- Тържествено слово за деня на Ботев и загиналите за свободата на България. Пускане на сирените;

16.06.2023 г.- Откриване на „Голямо лятно четене” с децата и родителите от 1 до 4 клас.

24.06.2023г. – Участие в празника на Тетевенската саламура .

24.06.2023г. – Участие на групите „ СФГ„ и „ДПГ„ индивидуално изпълнение на Георги Георгиев и дует Мария Стефанова и Теодора Тошкова във фолклорен фестивал

„Доспей пее и танцува ,и на билки се любува „ с отлично представяне групите имат четири златни медала и поощтрителни награди.

25.06.2023 г.- Петровден „Първи откос”. В централната част на с. Васильово, местността „Осенете”

01.07 до 04.07.2023 г. – Участие на „ СФГ „ В трети балкански фолклорен фестивал -Турция „ ОДРИН „

15.07.2023 г. - Участие на „СФГ„ към читалището във Събор на Народното Творчество и Животновъдството „РОЖЕН”

20.07.2023 г. –Тържествен водосвет на кръста „св. Илия „ в местността Метиля в

Село Васильово.

23.07.2023 г. – Участие в „Празник на народния обичаи и автентичната носия„ с. Рибарица „СФГ „ „ДПГ„ индивидуални изпълнения на

Георги Георгиев , Теодора Тошкова , дует Мария Стефанова и Теодора Тошкова с две първи места и едно трето.

16.08.до 19.08.2023г.- Участие в шести международен фестивал „Фолк нюанси -2023г. България гр. Китен„ .

26.08.2023г.- Участие на „СФГ„ „ ДПГ „ индивидуални изпълнения на Георги Георгиев , Теодора Тошкова и Виктория Евелинова в седми национален конкурс за хумористичен фолклор „ Усукано по Килифарски „ гр . Килифарево.

27.08.2023г.- Участие на „СФГ „ „ ДПГ „ и индивидуални изпълнения на Георги Георгиев, Теодора Тошкова ,Виктория Евелинова в четвърти национален 42-ри общински фолклорен събор на народното творчество „ От Тимок до Вита „ с. Черни Вит.

02.09.2023г.- Участие на „СФГ„ и индивидуално изпълнение на Георги Георгиев в „Двадесет и втори национален фолклорен фестивал за двугласно пеене и народна песен с международно участие гр. Неделино „ с трето място.

03.09.2023 г. – Тържествено закриване на „Голямото лятно четене” в библиотеката и връчване ДИПЛОМ за активно участие в мероприятията организирани от библиотеката през лятната ваканция;

24.09.2023 г. – Участие в „Девети национален фолклорен фестивал „С хоро и песен във Водица всяка есен„ . „ ДПГ„ със два танца и две народни песни , „СФГ„ със две автентични хора и две народни песни ,индивидуално изпълнение на Георги Георгиев и Виктория Евелинова . Три бронзови и един златен медал.

01.10.2023 г.- Поздравителен адрес за Пенсионерско сдружение „Златна възраст” - с. Васильово от името на НЧ „Хр. Ботев -1941 г.” за Деня на възрастните хора 1-ви октомври***.***

01.11.2023 г.- Празнична програма по-повод деня на народните будители. Участие на всички групи към читалището. В салона на читалището

18.11.2023г.- Участие в девети международен фолклорен фестивал „СЛАВ БОЙКИН„ гр. Раковски „СФГ „ с автентични хора и народни песни , „ДПГ„ два танца и две песни и индивидуални изпълнения на

Георги Георгиев , Виктория Евелинова и Теодора Тошкова с пет първи награди и диплом за цялостно представяне на „СФГ„

21.11.до 20.12.2023г. – Коледен онлайн конкурс в три категории.

Традиции и обичаи , фолклорна коледна песен и ръчно изработени коледни украшения.

17.12.2023 г.-Празнична програма по-повод Коледните и Новогодишни празници с участието на всички групи към читалището и представяне на обичай „БЪДНИ ВЕЧЕР„

От детската група .

23.12.2023г.- Коледуване по домовете с „Детска коледарска група „ към читалището.

**Изяви извън населеното място:**

07.05.20223 г.- Участие на групите в 11-ти национален фолклорен конкурс „Заблеяло ми агънце „;

27.05.2023г.- Песни и хора в Брестница до пещера „ Съева дупка „;

24.06.2023 г. – Фолклорен фестивал „Доспей пее и танцува, и на билки се любува„;

01.07.2023 г. –Трети балкански фолклорен фестивал гр. Одрин – Турция. ;

15.07.2023 г. - Събор на Народното Творчество и Животновъдството „РОЖЕН”;

23.07.2023 г. - Празника на Народния обичай и Автентичната носия – с. Рибарица;

16.08.2023 г. - Шести международен фестивал „Фолк нюанс-2023г.„ гр. Китен;

26.08.2023г .- Седми национален конкурс за хумористична песен „Усукано по Килифарски „ ;

27.08.2023 г.- „От Тимок до Вит „ с. Черни Вит;

02.09.2023г.- Двадесет и втори национален фолклорен фестивал „ гр. Неделино;

24.09.2023г.- Девети национален фолклорен фестивал с. Водица ;

18.11.2023г.- Девети международен фестивал „Слав Бойкин„ гр. Раковски .

**Слаби страни в дейността на читалището ни:**

Едни от слабите страни в дейността на читалището, ако може да се определят като такива са:

Липсата на хореограф от нашето населено място, както и транспорт с който пътуваме на изнесените в други населени места за участия с което ни се натоварва и бюджета за дейност.

**2. Библиотека**

Библиотеката се поддържа, а също и материалната база. Всяка година се обогатява и библиотечния фонд. В момента библиотеката има 5 483 тома книги, като от дарение през 2023 г. са набавени 64 бр. тома книги.

За 2023 г. в библиотеката са регистрирани и обслужени 49 потребители от тях 17 потребители в интернет и 32 читатели в библиотеката. За годината и са заети 150 тома книги. Общ брой посещения в библиотеката 200 от тях за ползване на компютрите 50.

През 2023 г. година комисията която беше избрана за отчисляване на литература в библиотеката не си свърши работата, надявам се тая година да имат възможността и както е описана литературата да се оправи и отчисли.

Библиотеката разполага с компютърна техника по Програма „ Глоб@лни библиотеки” пакет 5Б. Тя е налична вече 8 години и се ползва безплатно от всички жители и гости на с. Васильово.

В момента част от техниката не работи и подлежи на ремонт.

Тук към тази точка, може да отбележим, като неудобство за читателите и посетителите на библиотеката е това, че все още не може да се използват новопостроените тоалетни, поради липса на водоплътна изгребна яма към тях. Към настоящият момент имаме издадена Виза за проектиране и част от проектната документация е готова. До броени месеци се надяваме и вярваме, че и това неудобство ще бъде разрешено.

**През 2023 г. нямаме реализирани форми за работа с книгата.**

**1.** По повод седмицата на детската книга.

**2.** Голямо лятно четене с децата от 1 до 4 клас- четене на приказки, писане на диктовки, рисуване, игри на компютрите, попълване на читателски дневници и забавни игри;

**3.** Празнична програма по – повод 1-ви юни ден на детето подаръци и почерпка на децата от с. Васильово;

**4.** Тържествено закриване на „Голямото лятно четене” в библиотеката и връчване ДИПЛОМ за активно участие в мероприятията организирани от библиотеката през лятната ваканция;

**Направен абонамент за 2023 г.**

- 1 седмичник

- 3 електронни издания

През 2023 г. поради определени средства от бюджета, читалището не е работило по проекти.

**3. Материална база, бюджет, инициативи за финансиране**

**Материална база на читалището**

Обща площ – м2 : 292 м2

Сграден фонд (вид, състояние): Видимо добро.

Последно извършени ремонтни дейности - 2021 г. Освежаване на канцеларията, с нова дограма и обзавеждане.

Сградата има нужда от вътрешно и външно саниране,

изграждане на септична яма към санитарния възел, който е напълно завършен и оборудван, но не се използва по предназначение. Ремонт и оборудване на гримьорната, която ни e крайно необходима. Целева подмяна на сцената, ламперията в салона и коридорите. Столове за салона който е с капацитет 112 места, смяна на инсталацията, прожектори и осветителни тела, озвучителна техника и декори т. е. цялостен ремонт на салона.

Целева подмяна на ел. инсталацията в салона, сцената, кино кабината и коридорите. Същата е много слаба и не може да се използва ефективно.

Утвърдената численост на персонала в читалището за 2023 г. - 1 бр. секретар на читалището. И 2 граждански договори. Един за счетоводител и един ръководител на танцовия състав.

Това в общи линии е отчета за работата на читалището и настоятелството през 2023 г.

Отчетите са одобрени и приети от Общото събрание на НЧ „Христо Ботев – 1941 г.” с. Васильово, проведено на 28.02.2024 г. в салона на читалището.

29.02.2024 г.

с. Васильово Изготвил Отчета:

Петранка Недялкова

Секретар на НЧ „Христо Ботев – 1941 г.”